Virallinen lehti nro C 347 , 18/11/1996 s. 0164



B4-1133, 1141 ja 1162/96 Päätöslauselma kaivostoiminnasta Amazonin alueella (Venezuela) Euroopan parlamentti, joka - ottaa huomioon aikaisemmat Amazonin sademetsiä koskevat aikaisemmat päätöslauselmansa, A. katsoo, että Venezuelan hallitus ehdottaa kahden säädöksen (269 ja 2552) kumoamista, jotka kieltävät kaivostoiminnan ja hakkuut Amazonin osavaltiossa, B. katsoo, että Euroopan unioni rahoittaa parhaillaan samassa osavaltiossa yhteistyössä Venezuelan hallituksen kanssa 6,4 miljoonan ecun projektia, jolla on tarkoitus kehittää ja toteuttaa suojelun ja kestävän kehityksen ohjausjärjestelmä Ylä-Orinoco-Casiquairen luonnonsuojelualueelle, joka on trooppisten alueiden suurin suojeltu sademetsäalue, C. on huolestunut siitä, että Amazonasin osavaltion ennenaikainen avaaminen kaivostoiminnalle ja hakkuille aiheuttaa vakavia ympäristöongelmia, D. on erittäin huolestunut siitä, että tämä laiton kaivostoiminta loukkaa alkuperäisasukkaiden oikeuksia ja todennäköisesti aiheuttaa vakavia terveysongelmia, jotka johtavat kuolleisuuden nousuun ja vakaviin kulkutauteihin Yanomani-intiaanien ja muiden alkuperäiskansojen keskuudessa sekä luonnonsuojelualueella että laajemmaltikin, E. toteaa, että sekä venezuelalaisten kaivosmiesten että brasilialaisten «garimpeirosien» laiton kaivostoiminta muodostaa vakavan uhan luonnonsuojelualueelle ja osavaltion ympäristölle yleensä, ja että paikalliset viranomaiset näyttävät olevan kykenemättömiä valvomaan tätä toimintaa, F. toteaa, että laittomat hakkuut ja puutavaran rajat ylittävä kauppa on jo nyt ongelma Oronocon keskijuoksulla ja että niiden valvonta näyttää olevan mahdotonta paikallisille viranomaisille. G. toteaa, että Venezuelan nykyinen lainsäädäntö sallii sen, että useat valtion virastot myöntävät yhtäaikaisesti valtauslupia kaivostoiminnalle, ja että Bolivarin naapuriosavaltiossa tämä on johtanut kaivoslupien myöntämiseen suojelualueille, mikä on aiheuttanut vakavia kiistoja ja sen, että yleinen syyttäjä on joutunut puuttumaan tilanteeseen, H. on tämän vuoksi sitä mieltä, että Amazonasin osavaltion ennenaikaisen avaamisen kaivostoiminnalle ja hakkuiden seuraukset todennäköisesti karkaavat viranomaisten käsistä, mikä johtaa vakaviin terveys- ja ympäristöongelmiin ja vaarantaa luonnonsuojelualueen tulevaisuuden, 1. Kehottaa Venezuelan hallitusta pidättymään säädösten kumoamisesta ja pitämään sen sijaan kiinni nykyisestä tarkasta ja suurta huomiota saaneesta Amazonasin osavaltion suojelupolitiikasta ja yhteisöjen kehittämispolitiikasta; 2. Vetoaa Venezuelan hallitukseen, jotta se muuttaisi politikkaansa alkuperäiskansoihin nähden 3. elokuuta 1983 annetun säädöksen 3235 11 artiklan mukaisesti, joka takaa alkuperäiskansojen oikeuden maahan, jolla ne perinteisesti asuvat; 3. Kehottaa Euroopan komissiota ottamaan nämä asiat esille Venezuelan hallituksen kanssa, koska EU:n alueella rahoittaman projektin merkitys on vaakalaudalla; 4. Pyytää, että Maailmanpankki ottaa nämä asiat esille Venezuelan hallituksen kanssa lähettämänsä valtuuskunnan 23. lokakuuta 1996 alkaneen vierailun aikana; 5. Kehottaa puhemiestään välittämään tämän päätöslauselman neuvostolle, komissiolle, Venezuelan hallitukselle ja Maailmanpankille.